cyanic-selkie/wikianc huggingface dataset:
โรคจิตเภท
การรักษา
การรักษาโรคจิตเภทโดยหลักก็คือการให้ยารักษาโรคจิต (antipsychotic) บ่อยครั้งบวกกับให้ความสนับสนุนช่วยเหลือทางจิตและสังคม อาจต้องเข้าโรงพยาบาลสำหรับคราวที่มีอาการหนักไม่ว่าจะโดยยินยอมหรือไม่ยินยอม การอยู่ใน รพ. ในระยะยาวไม่ค่อยสามัญตั้งแต่การปฏิรูปให้คนไข้โรคจิตอยู่ใต้การดูแลของชุมชน (ในสังคมตะวันตก) ตั้งแต่ช่วงคริสต์ทศวรรษ 1950 แม้ก็ยังมีอยู่ ในบางประเทศ หน่วยบริการชุมชนรวมทั้งศูนย์ที่คนไข้สามารถแวะมาหา ทีมแพทย์พยาบาลทางจิตในพื้นที่ซึ่งออกไปเยี่ยมคนไข้ ระบบช่วยหางานให้คนไข้ และกลุ่มสนับสนุนคนไข้เป็นเรื่องสามัญ หลักฐานบางส่วนระบุว่า การออกกำลังกายเป็นปกติมีผลดีต่อสุขภาพกายและใจของคนไข้โรคจิตเภท จนถึงปี 2015 ยังไม่ชัดเจนว่าการรักษาด้วยการกระตุ้นประสาทผ่านกะโหลกด้วยสนามแม่เหล็ก (TMS) มีผลดีต่อคนไข้
ยา
การรักษาโรคจิตเภททางจิตเวชอันดับแรกเป็นการให้ยารักษาโรคจิต (antipsychotic) ซึ่งอาจลดอาการเชิงบวกได้ภายใน 7-14 วัน แต่ก็ไม่สามารถปรับปรุงอาการเชิงลบและการทำงานผิดปกติทางประชาน/ความคิดได้อย่างสำคัญ ในคนไข้ที่ได้ยา การกินยาต่อไปเรื่อย ๆ ลดความเสี่ยงการกลับเกิดโรคอีก มีหลักฐานน้อยมากว่าผลเป็นอย่างไรเกิน 2-3 ปี ยารักษาโรคจิตอาจก่อภาวะไวสูงต่อสารโดพามีน ซึ่งเพิ่มความเสี่ยงการเกิดอาการถ้าหยุดยา
ยารักษาโรคจิตที่เลือกใช้จะขึ้นอยู่กับประโยชน์ ความเสี่ยง และค่าใช้จ่าย ยังไม่ชัดเจนว่า ถ้ารวมเป็นหมู่ ๆ ยาตามแบบ (typical) หรือยานอกแบบ (atypical) ดีกว่ากัน ยา amisulpride, olanzapine, ริสเพอริโดน และ clozapine อาจมีผลดีกว่าแต่ก็สัมพันธ์กับผลข้างเคียงมากกว่า ยารักษาโรคจิตตามแบบมีอัตราคนไข้เลิกกินยาและกลับเกิดอาการอีกเท่ากับยานอกแบบเมื่อใช้ในขนาดต่ำจนถึงปานกลาง คนไข้ 40-50% ตอบสนองได้ดี, 30-40% ตอบสนองเป็นบางส่วน และ 20% ไม่ตอบสนองคืออาการไม่ดีขึ้นพอหลังจาก 6 สัปดาห์ที่ใช้ยารักษาโรคจิต 2-3 อย่าง clozapine เป็นยารักษาที่มีประสิทธิผลสำหรับคนไข้ที่ตอบสนองต่อยาอื่น ๆ ได้ไม่ดี (ที่เรียกว่า treatment-resistant schizophrenia หรือ refractory schizophrenia) แต่มีโอกาสให้ผลข้างเคียงที่รุนแรงคือ ภาวะแกรนูโลไซต์น้อย (agranulocytosis) คือจำนวนเซลล์เม็ดเลือดขาวลดลงโดยเกิดในอัตรา 4%
คนไข้ที่กินยารักษาโรคจิตโดยมากมีผลข้างเคียง ที่กินยาตามแบบ (typical antipsychotics) มักจะมีอาการ extrapyramidal ในอัตราที่สูงกว่า เทียบกับคนที่กินยานอกแบบ (atypical) ซึ่งสัมพันธ์กับน้ำหนักขึ้น โรคเบาหวาน และความเสี่ยงต่อกลุ่มอาการแมแทบอลิซึม ซึ่งเด่นที่สุดเมื่อกินยา olanzapine ในขณะที่ริสเพอริโดนและ quetiapine ก็สัมพันธ์กับน้ำหนักขึ้นด้วย ริสเพอริโดนมีอัตราการเกิดอาการ extrapyramidal คล้ายกับยาตามแบบคือ haloperidol
ไม่ชัดเจนว่า ยารักษาโรคจิตใหม่ ๆ ช่วยลดโอกาสเกิด neuroleptic malignant syndrome หรือ อาการยืกยือเหตุยาซึ่งเกิดภายหลัง (tardive dyskinesia) ซึ่งเป็นโรคประสาท (neurological disorder) ที่รุนแรงหรือไม่
สำหรับคนไข้ที่ไม่ยอมหรือไม่สามารถกินยาได้อย่างสม่ำเสมอ ยารักษาโรคจิตที่ออกฤทธิ์ในระยะยาว (แบบ depot) อาจใช้คุมโรคได้ ซึ่งลดความเสี่ยงการเกิดโรคอีกได้ดีกว่ายากิน ดังนั้นเมื่อใช้พร้อมกับการรักษาทางจิตสังคมด้วย ก็อาจทำให้คนไข้อยู่กับการรักษาในการดูแลของแพทย์ได้ดีกว่า สมาคมจิตเวชอเมริกันแนะนำให้พิจารณาเลิกยารักษาโรคจิตในคนไข้บางส่วนถ้าไม่มีอาการเกินกว่าปีหนึ่ง
พยากรณ์โรค
thumb | upright = 1.3|left|[[การสูญเสียปีสุขภาวะเพราะโรคจิตเภทต่อประชากร 100,000 คนในปี 2004
{{legend |#b3b3b3|ไม่มีข้อมูล}} {{legend |#ffff65|≤ 185}} {{legend |#fff200|185-197}} {{legend |#ffdc00|197-207}} {{legend |#ffc600|207-218}} {{legend |#ffb000|218-229}} {{legend |#ff9a00|229-240}}
]]
โรคก่อความเสียหายต่อทั้งชีวิตและต่อเศรษฐกิจอย่างสูง คือลดการคาดหมายคงชีพของคนไข้ถึง 10-25 ปี โดยหลักสัมพันธ์กับโรคอ้วน การกินอาหารที่ไม่ดี ชีวิตที่นั่งนอนมาก และการสูบบุหรี่ โดยอัตราการฆ่าตัวตายที่สูงขึ้นจะมีบทบาทน้อยกว่า ยารักษาโรคจิตยังอาจเพิ่มความเสี่ยงด้วย การคาดหมายคงชีพตามที่ว่านี่ต่างกันมากขึ้นในระหว่างคริสต์ทศวรรษ 1970 กับ 1990
โรคจิตเภทเป็นเหตุความพิการที่สำคัญ อาการโรคจิตที่กำลังเป็นไปจัดว่า เป็นภาวะทำให้พิการเป็นอันดับสามต่อจากอัมพาตแขนขาสองข้างและภาวะสมองเสื่อม ยิ่งกว่าอัมพาตครึ่งล่างและตาบอด คนไข้ 3 ใน 4 มีปัญหาความพิการและการกลับเกิดโรคอีก และคน 16.7 ล้านคนทั่วโลกจัดว่ามีความพิการเริ่มต้นจากปานกลางจนถึงหนักเพราะโรค คนไข้บางส่วนกลับคืนดีได้ทั้งหมด และบางส่วนก็ใช้ชีวิตได้ดีในสังคม คนไข้โดยมากใช้ชีวิตได้อย่างเป็นอิสระเมื่อได้รับการสนับสนุนจากสังคม 85% ไม่มีงานทำ หลักฐานบางส่วนแสดงว่า คนไข้โรคจิตเภทแบบระแวง (paranoid schizophrenia) อาจมีโอกาสดีกว่าที่จะอยู่ได้ด้วยตัวเองและทำอาชีพได้ดีกว่า ในบรรดาบุคคลที่เกิดคราวแรกของอาการโรคจิต 42% จะได้ผลดีในระยะยาว, 35% ได้ผลปานกลาง และ 27% ได้ผลแย่
ผลในประเทศกำลังพัฒนาดูเหมือนจะดีกว่าประเทศพัฒนาแล้ว แต่ข้อสรุปเช่นนี้ก็มีข้อขัดแย้ง
คนไข้มีอัตราการฆ่าตัวตายที่สูงกว่าโดยเฉลี่ย ซึ่งแม้เคยอ้างว่าอยู่ที่ 10% แต่งานศึกษาหลัง ๆ ประเมินอยู่ที่ 4.9% โดยเกิดบ่อยที่สุดหลังเกิดโรคหรือหลังเข้า รพ. เป็นครั้งแรก คนไข้จำนวนหลายเท่ากว่านั้นคือ (20-40%) พยายามฆ่าตัวตายอย่างน้อยครั้งหนึ่ง ปัจจัยเสี่ยงมีหลายอย่างรวมทั้งเพศชาย ความซึมเศร้า และระดับเชาวน์ปัญญาสูง
ในงานศึกษาที่ทำทั่วโลก โรคจิตเภทสัมพันธ์กับการสูบบุหรี่อย่างมีกำลัง การสูบบุหรี่มีอัตราสูงมากในคนไข้ที่วินิจฉัยว่าเป็นโรคจิตเภท โดยประเมินการสูบบุหรี่เป็นปกติที่ระหว่าง 80-90% เทียบกับ 20% ของกลุ่มประชากรทั่วไป คนสูบมักจะสูบจัด และสูบบุหรี่ตราที่มีนิโคตินมาก นักวิชาการบางพวกจึงเสนอว่า เป็นความพยายามปรับปรุงอาการของตนเอง ในบรรดาคนไข้ การใช้กัญชาก็สามัญด้วย
วิทยาการระบาด
[[ไฟล์:Schizophrenia world map-Deaths per million persons-WHO2012.svg|thumb | upright = 1.3|การเสียชีวิตต่อประชากรล้านคนเพราะโรคจิตเภทในปี 2012
{{legend |#ffff20|0-0}} {{legend |#ffc020|1-1}} {{legend |#ff9a20|2-2}} {{legend |#f08015|3-3}} {{legend |#d85010|4-6}} {{legend |#d02010|7-20}}
]] โรคจิตเภทมีผลต่อคน 0.3-0.7% ในช่วงชีวิตของตน ๆ คือมีผลต่อคน 24 ล้านคนทั่วโลกจนถึงปี 2011 เกิดในชายเป็น 1.4 เท่าของหญิงและปกติเกิดเมื่อวัยเยาว์กว่า อายุที่เกิดมากสุดของชายอยู่ที่ 25 ปีและของหญิง 27 ปี การเกิดในวัยเด็กจะมีน้อยกว่า และนัยเดียวกัน การเกิดในวัยกลางคนหรือวัยชรา
แม้จะเชื่อกันแต่ก่อนว่า โรคเกิดในอัตราเท่า ๆ กันทั่วโลก แต่จริง ๆ การเกิดโรคก็ต่าง ๆ กัน แม้ในประเทศเดียวกัน และแม้แต่ในพื้นที่ใกล้ ๆ กัน ความแปรผันประเมินว่าอาจถึง 5 เท่า เป็นเหตุการสูญเสียปีสุขภาวะ (DALY) 1% ทั่วโลก และทำให้คนเสียชีวิต 20,000 คนในปี 2010 อัตราการเกิดโรคจะต่าง ๆ กันจนถึงสามเท่าขึ้นอยู่กับนิยามที่ใช้เพื่อนับ ในปี 2000 องค์การอนามัยโลกพบว่า อัตราของคนไข้และการเกิดโรคใหม่ในแต่ละปีจะคล้าย ๆ กันทั่วโลก โดยมีความชุกตามอายุ (age-standardized) ต่อประชากร 100,000 คนเริ่มต้นจาก 343 คนในแอฟริกาจนถึง 544 คนในญี่ปุ่นและโอเชียเนียสำหรับชาย และจาก 378 คนในแอฟริกาจนถึง 527 คนในยุโรปตะวันออกเฉียงใต้สำหรับหญิง ผู้ใหญ่ราว ๆ 1.1% มีโรคนี้ในสหรัฐอเมริกา
ประวัติ
ในต้นคริสต์ศตวรรษที่ 20 จิตแพทย์ชาวเยอรมันเคอร์ต ชไนเดอร์ (Kurt Schneider) ได้ทำรายการอาการโรคจิตที่เขาเชื่อว่าแยกโรคจิตเภทกับโรคทางจิตเวชอื่น ๆ ซึ่งต่อมาเรียกว่า Schneider's first-rank symptoms รายการรวมทั้งอาการหลงผิดว่าถูกสิ่งภายนอกควบคุม ความเชื่อว่าความคิดถูกใส่เข้าในใจหรือถูกดึงออกจากใจ ความเชื่อว่าความคิดของตนถูกกระจายให้คนอื่นรู้ หรือประสาทหลอนได้ยินเสียงพูดที่วิพากษ์วิจารณ์ความคิดหรือพฤติกรรมของตนหรือเสียงพูดที่กำลังคุยกับคนที่ไม่มีอื่น ๆ แม้รายการนี้จะมีอิทธิพลอย่างสำคัญต่อเกณฑ์วินิจฉัยปัจจุบัน ความจำเพาะของอาการในรายการนี้ปัจจุบันเป็นเรื่องไม่แน่นอน งานทบทวนงานศึกษาเรื่องการวินิจฉัยที่ทำระหว่างปี 1970-2005 พบว่า ไม่สามารถยืนยันหรือปฏิเสธข้ออ้างของหมอชไนเดอร์ได้ แล้วจึงระบุว่า ควรเลิกเน้นรายการนี้ในระบบการวินิจฉัยฉบับต่อ ๆ ไป แต่การไม่มีอาการเหล่านี้ก็อาจชี้ว่ามีโรคอื่น ๆ
ประวัติของโรคค่อนข้างซับซ้อน จึงกล่าวเป็นเรื่องต่อกันเป็นเรื่องเดียวได้ยาก อาการคล้ายกับโรคจิตเภทเชื่อว่ามีน้อยในประวัติก่อนคริสต์ศตวรรษที่ 19 แม้รายงานเรื่องพฤติกรรมที่ไม่สมเหตุผล เข้าใจได้ยาก ควบคุมไม่ได้ จะเป็นเรื่องสามัญ รายงานคนไข้อย่างละเอียดในปี 1797 เกี่ยวกับคนไข้ชาวอังกฤษเจมส์ ทิลลี แมททิวส์ (James Tilly Matthews) และรายงานคนไข้ต่าง ๆ ของแพทย์ชาวฝรั่งเศส Philippe Pinel ที่ตีพิมพ์ในปี 1809 บ่อยครั้งจัดว่าเป็นรายงานโรคจิตเภทแรก ๆ ในวรรณกรรมทางการแพทย์และวรรณกรรมทางจิตเวช
แพทย์ชาวฝรั่งเศส Bénédict Morel ได้ใช้คำว่า démence précoce ในปี 1852 จึงมีผู้อ้างว่า เป็นผู้ระบุโรคจิตเภทเป็นคนแรก แม้ก็ไม่ได้ใส่ใจว่า ไม่มีอะไรที่จะเชื่อมการใช้คำนี้กับกระบวนการสร้างแนวคิดของโรค dementia praecox ที่เป็นไปต่างหากในปลายคริสต์ศตวรรษที่ 19
คำว่า schizophrenia ซึ่งแปลอย่างคร่าว ๆ ได้ว่า "การแยกจิต" และมาจากรากศัพท์คำกรีกโบราณว่า schizein (σχίζειν แปลว่า "แยก") และ phrēn, phren- (φρήν, φρεν-, แปลว่า "จิต") จิตแพทย์ชาวสวิสอ็อยเกน บล็อยเลอร์ได้บัญญัติขึ้นในปี 1908 เพื่อระบุการทำงานแยกจากกัน (คือไม่ประสานกัน) ระหว่างบุคลิกภาพ ความคิด ความจำ กับการรับรู้ ชาวอเมริกันและชาวอังกฤษตีความผลงานของหมอบล็อยเลอร์ว่า เขาอธิบายโรคว่ามีอาการ 4 อย่างหลัก ๆ ย่อได้เป็น A 4 ตัวคือ การไร้การแสดงออกทางอารมณ์ (flattened affect) ออทิซึม (autism) การสัมพันธ์แนวคิดอย่างบกพร่อง (impaired association of ideas) และการมีความรู้สึกทั้งดีและไม่ดีต่อเรื่องต่าง ๆ (ambivalence) หมอบล็อยเลอร์ตระหนักว่า โรคไม่ใช่ภาวะสมองเสื่อม เพราะคนไข้ของเขาบางส่วนดีขึ้นแทนที่จะแย่ลง และดังนั้น จึงได้เสนอการใช้คำนี้แทน ต่อมาตอนกลางคริสต์ทศวรรษ 1950 การพัฒนาและการนำยา chlorpromazine มาใช้ได้ปฏิวัติการรักษาโรคนี้
ในต้นคริสต์ทศวรรษ 1970 เกณฑ์วินิจฉัยของโรคจิตเภทมีการโต้เถียงหลายประเด็น ซึ่งในที่สุดก่อเกณฑ์เชิงปฏิบัติการ (operational criteria) ตามที่ใช้ในปัจจุบัน งานศึกษาการวินิจฉัยโรคของสหรัฐ-อังกฤษปี 1971 ได้ทำให้ชัดเจนว่า โรคนี้วินิจฉัยในอเมริกามากกว่าในยุโรป ซึ่งส่วนหนึ่งเพราะเกณฑ์วินิจฉัยที่ใช้ในสหรัฐ คือ DSM-II หลวมกว่าเกณฑ์วินิจฉัยที่ใช้ในยุโรปคือ ICD-9 นักจิตวิทยาชาวอเมริกันเดวิด โรเซ็นแฮน ได้พิมพ์งานศึกษาในวารสาร ไซเอินซ์ ในปี 1972 โดยมีชื่อเรื่องว่า "On being sane in insane places (เรื่องความเป็นคนปกติในที่ที่บ้า ๆ)" แล้วสรุปว่า เกณฑ์วินิจฉัยว่าเป็นโรคจิตเภทในสหรัฐบ่อยครั้งเป็นอัตวิสัยและเชื่อถือไม่ได้ นี่เป็นปัจจัยที่ต่อมาทำให้แก้ไขไม่ใช่เพียงแต่เกณฑ์วินิจฉัยโรคจิตเภท แต่แก้ไขคู่มือ DSM ทั้งหมด จนได้ตีพิมพ์ DSM-III ในปี 1980
คำภาษาอังกฤษว่า schizophrenia เข้าใจผิดอย่างสามัญว่า คนไข้มีบุคลิกภาพที่แตกออก (split personality) เหมือนกับหลายคน แม้คนไข้ที่วินิจฉัยว่าเป็นโรคอาจได้ยินเสียงของบุคคลต่าง ๆ โรคก็ไม่ทำให้คนไข้เปลี่ยนเป็นคนต่าง ๆ ผู้มีบุคลิกภาพต่าง ๆ กัน ความสับสนมาจากการตีความตรง ๆ ของคำว่า "schizophrenia" ซึ่งหมอบล็อยเลอร์ดั้งเดิมก็สัมพันธ์โรคกับการแตกตัวออกจากกัน และรวมโรคบุคลิกภาพแบบแตกแยกเป็นหมวดหมู่หนึ่งของโรคจิตเภท อนึ่ง โรค dissociative identity disorder (คือมีบุคลิกภาพที่แตกเป็นบุคคลต่าง ๆ) ก็มักจะวินิจฉัยผิดว่าเป็นโรคจิตเภทเพราะเกณฑ์วินิจฉัยที่หลวมของ DSM-II กวีชาวอังกฤษ (T.S. Eliot) ได้ใช้คำนี้ผิด ๆ โดยหมายถึง บุคลิกภาพที่แตกออก เป็นคนแรกตามที่รู้ในปี 1933 แม้นักวิชาการอื่น ๆ จะได้พบร่องรอยการใช้ผิด ๆ ก่อนหน้านั้น จริง ๆ แล้ว คำนี้หมายถึง "การแยกการทำงานทางด้านต่าง ๆ ของจิตใจ" (คือทำงานไม่ประสานกัน) ซึ่งสะท้อนอาการของโรค
สังคมและวัฒนธรรม
ในปี 2002 คำที่หมายถึงโรคจิตเภทในญี่ปุ่นคือ 精神分裂病 (seishin-bunretsu-byō) ได้เปลี่ยนเป็น 統合失調症 (tōgō-shitchō-shō) เพื่อลดความเป็นมลทินทางสังคมของโรค ชื่อได้รับแรงบันดาลใจจากแบบจำลองทางชีวภาพ-จิต-สังคม (biopsychosocial model) ซึ่งระบุว่าผลของโรคมาจากปฏิสัมพันธ์ที่ซับซ้อนระหว่างปัจจัยทางชีวภาพ (เช่น ยีน ปัจจัยทางชีวเคมีเป็นต้น) ปัจจัยทางจิต (เช่น อารมณ์ บุคลิกภาพ พฤติกรรมเป็นต้น) และปัจจัยทางสังคม (เช่น วัฒนธรรม ครอบครัว ฐานะทางสังคมและเศรษฐกิจ เป็นต้น) การเปลี่ยนแปลงเช่นนี้ได้เพิ่มอัตราที่แพทย์แจ้งคนไข้ว่ามีโรคเช่นนี้เพิ่มขึ้นจาก 37% เป็น 70% ภายในสามปี ประเทศเกาหลีใต้ก็ได้ทำการเช่นเดียวกันในปี 2012 ศาสตราจารย์จิตเวชชาวดัตช์ผู้หนึ่ง (Jim van Os) ได้เสนอเปลี่ยนชื่อภาษาอังกฤษเป็น "psychosis spectrum syndrome" (กลุ่มอาการสเปกตรัมโรคจิต)
ในสหรัฐอเมริกา ค่าใช้จ่ายเกี่ยวกับโรคจิตรวมทั้งค่าใช้จ่ายโดยตรง (คนไข้นอก คนไข้ใน ยา และการดูแลรักษาในระยะยาว) และค่าใช้จ่ายที่ไม่เกี่ยวกับการรักษาพยาบาล (การบังคับใช้กฎหมาย อัตราผลผลิตทางอาชีพที่ลดลง และการว่างงาน) ประเมินว่าถึง 62,700 ล้านเหรียญสหรัฐในปี 2002 (ประมาณ 2.7 ล้านล้านบาท) ภาพยนตร์ ผู้ชายหลายมิติ และหนังสือ A Beautiful Mind ได้บันทึกเหตุการณ์ชีวิตของจอห์น แนช ผู้เป็นนักคณิตศาสตร์ชาวอเมริกัน ผู้ร่วมรับรางวัลโนเบล สาขาเศรษฐศาสตร์ และได้วินิจฉัยว่าเป็นโรคจิตเภท
ความรุนแรง
คนไข้ที่เจ็บป่วยทางจิตใจ (mental illness) อย่างรุนแรงรวมทั้งโรคจิตเภทเสี่ยงเป็นเหยื่ออาชญากรรมทั้งแบบรุนแรงและไม่รุนแรงในอัตราสูงกว่าอย่างสำคัญ โรคจิตเภทได้สัมพันธ์กับพฤติกรรมรุนแรงในอัตราที่สูงกว่า แต่โดยมากดูเหมือนจะเกี่ยวกับการใช้ยาเสพติด อัตราการฆ่าคนที่เชื่อมกับอาการโรคจิตคล้ายกับที่เชื่อมกับการใช้ยาเสพติด โดยจะเป็นเส้นขนานกันกับอัตราทั่ว ๆ ไปในภูมิภาคนั้น ๆ บทบาทของโรคจิตเภทต่อความรุนแรงที่เป็นอิสระจาการใช้ยาเสพติดเป็นเรื่องที่ยังไม่ยุติ แต่ประวัติบางอย่างของบุคคลหรือสภาวะทางจิตใจอาจเป็นปัจจัย นักโทษเรือนจำเพราะฆาตกรรม 11% มีโรคจิตเภทและ 21% มีความผิดปกติทางอารมณ์ ส่วนงานอีกงานหนึ่งพบว่าคนไข้โรคจิตเภท 8-10% มีพฤติกรรมรุนแรงภายในปีที่ผ่านมาเทียบกับกลุ่มประชากรทั่วไปที่มีแค่ 2%
สื่อที่ออกข่าวเรื่องพฤติกรรมรุนแรงของคนไข้โรคจิตเภทเสริมความรู้สึกของคนทั่วไปว่าโรคจิตเภทสัมพันธ์กับความรุนแรง ในงานศึกษาปี 1999 ที่มีตัวอย่างมาก คนอเมริกัน 12.8% เชื่อว่าคนไข้โรคจิตเภทมีโอกาสมีพฤติกรรมรุนแรงกับผู้อื่นมาก และ 48.1% กล่าวว่า มีโอกาสบ้าง คนเกินกว่า 74% กล่าว่าคนไข้โรคจิตเภทไม่ค่อยสามารถหรือไม่สามารถโดยประการทั้งปวงในการตัดสินใจเรื่องการรักษาของตนเอง และ 70.2% กล่าวอย่างเดียวกันในเรื่องการตัดสินใจเกี่ยวกับการเงิน งานวิเคราะห์อภิมานงานหนึ่งระบุว่า ความรู้สึกว่าคนไข้โรคจิตเภทมีพฤติกรรมรุนแรงได้เพิ่มขึ้นเป็น 2 เท่าตัวเทียบกับช่วงคริสต์ทศวรรษ 1950
ทิศทางงานวิจัย
โรคจิตเภทเชื่อว่าไม่เกิดในสัตว์นอกเหนือจากมนุษย์ แต่ก็อาจทำไพรเมตให้เป็นสัตว์แบบจำลองของโรคจิตเภทได้โดยใช้ยา
งานวิจัยพบหลักฐานในเบื้องต้นว่า ยาปฏิชีวนะมิโนไซคลีนมีประโยชน์ในการรักษาโรคจิตเภท การบำบัดแบบ nidotherapy คือความพยายามเปลี่ยนสิ่งแวดล้อมของคนไข้โรคจิตเภทเพื่อเพิ่มสมรรถภาพในการดำเนินชีวิต กำลังศึกษาอยู่แต่ก็ยังไม่มีหลักฐานพอสรุปว่ามีประสิทธิผลหรือไม่ อาการบกพร่อง (negative symptoms) รักษาได้ยาก เพราะปกติจะไม่ดีขึ้นโดยใช้ยา มีสารหลายอย่างที่ได้ทดลองว่ามีประโยชน์ในเรื่องนี้หรือไม่ มีการทดลองยาที่มีฤทธิ์ต้านการอักเสบ (anti-inflammatory) อาศัยข้อตั้งว่า การอักเสบอาจมีบทบาทในการดำเนินของโรคจิตเภท
จารุพงษ์ ทองสินธุ์
จารุพงษ์ ทองสินธุ์ (7 กันยายน พ.ศ. 2500 - 6 ตุลาคม พ.ศ. 2519) เป็นนักศึกษาธรรมศาสตร์ ที่ถูกยิงเสียชีวิตในเหตุการณ์สังหารหมู่ 6 ตุลาฯ โศกนาฏกรรมครั้งนั้น ได้กลายเป็นตัวแทนของความโหดร้ายในเหตุการณ์ 6 ตุลา เพื่อเป็นการระลึกถึงจารุพงษ์ ในปี พ.ศ. 2562 สภานักศึกษามหาวิทยาลัยธรรมศาสตร์ได้จัดงานมอบรางวัลจารุพงษ์ ทองสินธุ์ เพื่อประชาธิปไตยเป็นครั้งแรก และชื่อของเขาถูกนำไปเป็นชื่อห้องประชุม "จารุพงษ์ ทองสินธุ์" ของสภานักศึกษามหาวิทยาลัยธรรมศาสตร์แต่ได้ถูกถอดออกไปในภายหลัง
ชีวิตช่วงแรก
จารุพงษ์ ชื่อเล่นชื่อ เกี๊ยะ เกิดเมื่อ 7 กันยายน พ.ศ. 2500 อาศัยที่ 188 หมู่ที่ 2 ตำบล อิปัน อำเภอพระแสง บิดาชื่อ นายจินดา ทองสินธุ์ รับราชการเป็นครู มารดาชื่อ นางลิ้ม ทองสินธุ์ เป็นชาวสวน สำเร็จการศึกษาชั้นมัธยมศึกษาตอนต้น  จากโรงเรียนสุราษฎร์ธานี  ก่อนเข้าศึกษาต่อที่โรงเรียนวัดสุทธิวราราม  และระดับอุดมศึกษาที่มหาวิทยาลัยธรรมศาสตร์
ในช่วงนั้น จารุพงษ์เป็นนักศึกษาคณะศิลปศาสตร์ปีที่ 2 เข้าร่วมกิจกรรมการเมืองซึ่งกำลังร้อนแรงอยู่ในขณะนั้น โดยเป็นอุปนายกองค์การนักศึกษามหาวิทยาลัยธรรมศาสตร์ (อมธ.) และกรรมการบริหารศูนย์กลางนิสิตนักศึกษาแห่งประเทศไทย เพื่อนนักศึกษาคนหนึ่งสมัยเรียนธรรมศาสตร์ของจารุพงษ์ ทองสินธุ์  คือ  ศาสตราจารย์ ดร.เกษียร เตชะพีระ หัวหน้าสาขาวิชาการเมืองการปกครอง  คณะรัฐศาสตร์ มหาวิทยาลัยธรรมศาสตร์
เหตุการณ์ 6 ตุลาฯ
ในวันที่ 27 กันยายน พ.ศ. 2519 จารุพงษ์บอกแม่ลิ้ม ทองสินธุ์ว่าเขาจะสอบในวันที่ 6 ตุลาคม และจะกลับบ้านในวันที่ 11 ตุลาคม
เช้าวันที่ 6 ตุลาคม พ.ศ. 2519 จารุพงษ์เป็นคนคอยไล่ให้เพื่อนๆรีบหนีไปให้หมด เป็นคนที่คอยยืนคุ้มกันให้ และหลังจากที่แน่ใจว่าไม่มีใครเหลืออยู่แล้วเขาวิ่งไปทางตึกคณะนิติศาสตร์เพื่อที่จะไปลำเลียงผู้บาดเจ็บออกมา สุดท้ายเขาถูกยิงเข้าที่ปอดข้างซ้าย หนึ่งสัปดาห์ต่อมาเพื่อนๆเห็นภาพเขาในหนังสือพิมพ์เสียชีวิตบนสนามฟุตบอล
คุณแม่ลิ้มและพ่อจินดา ทองสินธุ์ ไม่ทราบข่าวการเสียชีวิตของจารุพงษ์ ได้ออกตามหาเขาหลายสิบปี จนกระทั่งในปี พ.ศ. 2539 เพื่อนๆของเขาได้เดินทางไปหาแม่ลิ้มและพ่อจินดาเพื่อแจ้งข่าว
การรำลึก
ในปี พ.ศ. 2539 เพื่อเป็นการระลึกถึงจารุพงษ์ ชื่อของเขาถูกนำไปเป็นชื่อห้องประชุม "จารุพงษ์ ทองสินธุ์" ของ สภานักศึกษา มหาวิทยาลัยธรรมศาสตร์ (ตั้งอยู่ที่ตึกกิจกรรม ท่าพระจันทร์) แต่ภายหลังปี พ.ศ. 2556 มีการปรับปรุงตึกกิจกรรมที่ท่าพระจันทร์ ชื่อเขาจึงได้ถูกถอดออกไป
ในงานรำลึก 6 ตุลาฯ ปี พ.ศ. 2562 สภานักศึกษามหาวิทยาลัยธรรมศาสตร์ได้มอบรางวัลจารุพงษ์ ทองสินธุ์ เพื่อประชาธิปไตยเป็นครั้งแรก ให้แก่นักกิจกรรมที่เคลื่อนไหวเรียกร้องและปกป้องประชาธิปไตย เช่นเดียวกับที่จารุพงษ์ได้เคลื่อนไหวในเหตุการณ์ 6 ตุลาฯ พิธีมอบรางวัล จัดขึ้นทุกปีตั้งแต่นั้นเป็นต้นมา
ทริกเวอ ลี
ทริกเวอ ลี (Trygve Lie; 16 กรกฎาคม 1896 – 30 ธันวาคม 1968) เป็นนักการเมือง ผู้นำกรรมกร เจ้าหน้าที่รัฐและผู้ประพันธ์ชาวนอร์เวย์ เขาเป็นรัฐมนตรีต่างประเทศนอร์เวย์ระหว่างปีวิกฤตของรัฐบาลนอร์เวย์พลัดถิ่นในกรุงลอนดอนตั้งแต่ปี 1940 ถึง 1945 ตั้งแต่ปี 1946 ถึง 1952 เขาเป็นเลขาธิการสหประชาชาติคนแรก ลีมีชื่อเสียงเป็นนักการเมืองที่เน้นการปฏิบัติและเด็ดเดี่ยว
อ้างอิง
18961968
เปดรู การ์ลุสแห่งออร์เลอ็อง-บรากังซา
เปดรู การ์ลุสแห่งออร์เลอ็อง-บรากังซา (Pedro Carlos of Orléans-Braganza) ประสูติเมื่อวันที่ 31 ตุลาคม พ.ศ. 2488 ณ บราซิล เป็นพระโอรสพระองค์ใหญ่ในเจ้าชายเปดรู กัสเตาแห่งออร์เลอ็อง-บรากังซาและเจ้าหญิงมารีอา เด ลา เอสเปรันซา แห่งบูร์บง-ซิชิลีทั้งสอง พระองค์เป็นพระเชษฐาแท้ ๆ ในเจ้าหญิงมารีอา ดา กลอเรีย ดัสเชสแห่งเซกอร์เบ เป็นพระประมุขแห่งราชวงศ์บราซิล ผู้อ้างสิทธิ์สมเด็จพระจักรพรรดิแห่งบราซิล พระองค์ทรงงานเป็นวิศวกรด้านป่าไม้ของประเทศ
ตามลัทธิกษัตริย์นิยม พระองค์ทรงมีสิทธิ์ที่ถูกต้องในการอ้างสิทธิราชบัลลังก์แห่งบราซิล พระองค์เป็นพระญาติของเจ้าชายฌ็อง เคานต์แห่งปารีส และเป็นพระมาตุลา (ลุงฝ่ายแม่) ในเจ้าชายปีเตอร์ รัชทายาทแห่งเซอร์เบีย และยังเป็นพระญาติชั้นที่ 1 ในสมเด็จพระราชาธิบดีฆวน การ์โลสที่ 1 แห่งสเปน ด้วยพระมารดาของพระองค์เป็นพระภคินีของพระราชมารดาของสมเด็จพระราชาธิบดีฆวน การ์โลสที่ 1
เสกสมรส
พระองค์ทรงเสกสมครั้งแรกกับโรนี คูน จี โซซา เมื่อวันที่ 2 กันยายน 2518 มีพระโอรส 1 พระองค์คือ
หลังจากนั้นเพียง 2 วัน พระชายาคนแรกก็ถึงแก่กรรมเนื่องจากคลอดพระบุตร พระองค์จึงเสกสมรสครั้งที่ 2 กับพาทริชา อเล็กซานดรา บรันส์คัม เมื่อวันที่ 16 กรกฎาคม 2524 มีพระโอรส 1 พระองค์คือ
ต่อมาไม่นาน พระชายาพระองค์ที่ 2 ก็ถึงแก่กรรมอย่างกะทันหัน
หน่วยบัญชาการยุทธการพิเศษร่วม
หน่วยบัญชาการยุทธการพิเศษร่วม (Joint Special Operations Command) เป็นหน่วยบัญชาการย่อยในสังกัดหน่วยบัญชาการยุทธการพิเศษสหรัฐ มีความรับผิดชอบการศึกษาเทคนิคและสิ่งจำเป็นต่อการทำยุทธการพิเศษ เพื่อสร้างความมั่นใจว่าการปฏิบัติการร่วมเหล่าทัพและยุทธภัณฑ์จะมีมาตรฐานเดียวกัน มีหน้าที่วางแผนและกระทำการฝึกซ้อมยุทธการพิเศษ และมีหน้าที่กระทำภารกิจยุทธการพิเศษทั่วโลก
หน่วยบัญชาการยุทธการพิเศษร่วม ถูกก่อตั้งในปี 1980 ตามคำแนะนำของพันเอกชาร์ลี เบ็ควิธ ภายหลังความล้มเหลวในปฏิบัติการกรงเล็บอินทรี (Operation Eagle Claw) ที่ประเทศอิหร่าน
มหาวิทยาลัยแอริโซนาสเตต
มหาวิทยาลัยแอริโซนาสเตต (Arizona State University) เป็นมหาวิทยาลัยรัฐบาลในสหรัฐอเมริกา ตั้งอยู่ที่เมืองเทมพี รัฐแอริโซนา มหาวิทยาลัยก่อตั้งในปี ค.ศ. 1885 ในปี ค.ศ. 2005 มีนักศึกษามากกว่า 60,000 คน โดยมีในแคมปัสหลัก 51,612 คน ซึ่งนับเป็นมหาวิทยาลัยที่มีนักศึกษามากที่สุดในประเทศ มหาวิทยาลัยแอริโซนาสเตตมี 3 แคมปัส ได้แก่ในเมืองเทมพี เมืองฟีนิกซ์ และเมืองเมซา
ยูนะ อิโต
ยูนะ อิโต (Yuna Ito,, 유나) หรืออาจรู้จักในชื่อ คริสติน อิโต เป็นนักร้องเพลงป็อป  มีบิดาเป็นชาวญี่ปุ่น กับมารดาชาวอเมริกันเชื้อสายเกาหลี รวมทั้งยังเป็นนักแต่งเพลงและนักแสดงในประเทศญี่ปุ่น ยูนะเกิดที่ลอสแอนเจลิสวันที่ 20 กันยายน ค.ศ. 1983 แต่ไปเติบโตที่ฮาวาย ปัจจุบันเป็นนักร้องในค่ายโซนี่ มิวสิค เจแปน ยูนะโด่งดังจากการแสดงภาพยนตร์ญี่ปุ่นเรื่อง นานะ และยังเป็นผู้ร้องเพลงประกอบภาพยนตร์ที่มีชื่อเพลงว่า "Endless Story" ที่ได้รับความนิยมอย่างมากจากการติดชาร์ตเพลงฮิตอันดับ 2 ในชาร์ตของโอริคอน
อุทกทาน
อุทกทาน มีความหมายว่า ให้ทานด้วยน้ำ (หรือให้น้ำเป็นทาน) เป็นศาลตั้งอยู่ริมถนนราชดำเนินใน ใกล้โรงแรมรัตนโกสินทร์ และ สะพานผ่านพิภพลีลา สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นปูนปั้นรูปพระแม่ธรณีกำลังบีบมวยผม มีน้ำสะอาดไหลออกมาจากปลายมวยผม สามารถใช้ดื่มกินได้
อุทกทาน สร้างจากพระราชดำริของสมเด็จพระศรีพัชรินทราบรมราชินีนาถ พระบรมราชชนนีพันปีหลวง เพื่อแจกจ่ายน้ำดื่มสะอาดบริสุทธิ์ให้ผู้คนทั่วไป โดยพระบาทสมเด็จพระมงกุฏเกล้าเจ้าอยู่หัว ขณะกำลังทรงพระยศเป็น เจ้าฟ้าวชิราวุธฯ อยู่นั้น ได้พระราชทานคำแนะนำให้สร้างอุทกทาน เป็นรูปพระแม่ธรณีบีบมวยผม ปั้นขึ้นด้วยฝีพระหัตถ์ของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ร่วมกับ พระยาจินดารังสรรค์ (พลับ) แล้วเสร็จทำพิธีเปิดในวันที่ 27 ธันวาคม พ.ศ. 2460 อันเป็นวันเฉลิมพระชนมพรรษาของ สมเด็จพระศรีพัชรินทราบรมราชินีนาถ
ในสมัยสงครามโลกครั้งที่ 2 เป็นยุคที่ข้าวยากหมากแพง อุทกทานนี้ถูกชาวบ้านเข้ามาขโมยเอาอุปกรณ์ท่อน้ำต่างๆไป จนทำให้ใช้การไม่ได้ และได้รับการซ่อมแซมให้ใช้ได้เหมือนเดิมในรัฐบาลจอมพลสฤษดิ์ ธนะรัชต์ แต่สถานที่นี้ก็ไม่ได้ใช้เป็นที่แจกจ่ายน้ำสะอาดอีกต่อไป คงเหลือแต่ศาลศักดิ์สิทธิ์ ที่ให้ผู้คนมาสักการะ
บริเวณลานอุทกทาน เคยมีแผงขายหนังสือจำนวนหลายสิบร้าน จนเป็นแหล่งขายหนังสือที่สำคัญ ก่อนที่จะถูกกรุงเทพมหานครให้ย้ายไปอยู่ที่สวนจตุจักร ในปี พ.ศ. 2528
รูปพระแม่ธรณีบีบมวยผม แสดงถึงความอุดมสมบูรณ์ จึงถูกใช้เป็นสัญลักษณ์ของหลายหน่วยงาน รวมทั้งเป็นเครื่องหมายของกิจการประปาในประเทศไทยทั้งการประปานครหลวง การประปาส่วนภูมิภาค และ พรรคประชาธิปัตย์
จังหวัดฟูกูโอกะ
จังหวัดฟูกูโอกะ เป็นจังหวัดในประเทศญี่ปุ่น ตั้งอยู่บริเวณภาคคีวชู มีเมืองหลวงอยู่ที่ฟูกูโอกะ นอกจากนี้ยังมีความสัมพันธ์เป็นเมืองพี่น้องกับกรุงเทพมหานคร
ภูมิศาสตร์
จังหวัดฟูกูโอกะมีพื้นที่ติดกับทะเลด้านเหนือติดต่อกับจังหวัดยามางูจิบนเกาะฮนชู และมีอาณาเขตติดต่อกับ 3 จังหวัดบนเกาะคีวชู ได้แก่ จังหวัดซางะ จังหวัดโออิตะ และจังหวัดคูมาโมโตะ
จังหวัดฟูกูโอกะเป็นที่ตั้งของ 2 เมืองใหญ่ ๆ บนเกาะคีวชู ได้แก่ฟูกูโอกะและคิตะกีวชู โดยเป็นเมืองอุตสาหกรรมที่มีความสำคัญบนเกาะคีวชู นอกจากนี้ยังรวมถึงเกาะขนาดเล็กจำนวนหนึ่งใกล้กับชายฝั่งทางเหนือของเกาะคีวชู
การปกครอง
จังหวัดฟูกูโอกะประกอบด้วย 29 นคร, 11 อำเภอ, 29 เมือง และ 2 หมู่บ้าน ได้แก่
เศรษฐกิจ
จังหวัดฟูกูโอกะมีสินค้าที่มีความสำคัญทางเศรษฐกิจ จัดเป็นสินค้าส่งออกอันดับหนึ่ง คือ หอยนางรม ที่มีการเลี้ยงกันในน่านน้ำแถบนี้ โดยเนื้อหอยจะมีรสชาตินุ่มละมุนกว่าหอยนางรมจากที่อื่น เนื่องจากอุณหภูมิของน้ำที่ค่อนข้างเย็น
พสุสงกรานต์
พสุสงกรานต์ หมายถึงจุดที่โลกหรือวัตถุต่าง ๆ ในระบบสุริยะอยู่ใกล้หรือไกลจากดวงอาทิตย์มากที่สุดภายในวงโคจรรอบดวงอาทิตย์ โดยจุดที่อยู่ใกล้กับดวงอาทิตย์ที่สุดจะเรียกว่า พสุสงกรานต์เหนือ หรือ จุดใกล้ดวงอาทิตย์ที่สุด (perihelion) และจุดที่อยู่ห่างไกลจากดวงอาทิตย์ที่สุดจะเรียกว่า พสุสงกรานต์ใต้ หรือ จุดไกลดวงอาทิตย์ที่สุด (aphelion)
ภาพรวม
ดวงอาทิตย์อยู่ที่จุดโฟกัสจุดหนึ่งในจุดโฟกัสสองจุดของวงรี แต่จุดโฟกัสไม่ได้อยู่ที่จุดศูนย์กลางของวงรี ดังนั้นระยะห่างระหว่างดาวเคราะห์กับดวงอาทิตย์ในบางเวลาจึงอยู่ใกล้ และบางเวลาก็อยู่ไกลออกไป
คำว่า perihelion ซึ่งหมายถึงจุดใกล้ดวงอาทิตย์ที่สุดในภาษาอังกฤษนั้นมาจากคำภาษากรีกโบราณว่า περί (perí) แปลว่า "ใกล้" และ ἥλιος (hḗlios) ซึ่งแปลว่า ดวงอาทิตย์ ส่วนคำว่า aphelion ซึ่งหมายถึงจุดไกลดวงอาทิตย์ที่สุดนั้น มาจากคำว่า ἀπο (apó) ซึ่งแปลว่า "จาก" นอกจากนี้แล้วก็ยังมีคำที่สร้างด้วยวิธีคล้ายกันซึ่งใช้กับวงโคจรของโลก เช่น perigee (จุดใกล้โลกที่สุด) และ apogee (จุดไกลโลกที่สุด) และคำอื่น ๆ สำหรับใช้กับดาวอื่น ๆ รายละเอียดอ่านที่เรื่อง จุดใกล้และไกลที่สุด (apsis)
วงโคจรของโลก
โดยเฉลี่ยแล้ว ปัจจุบันโลกจะอยู่ใกล้ดวงอาทิตย์มากที่สุดประมาณวันที่ 3 มกราคม และห่างจากดวงอาทิตย์มากที่สุดประมาณวันที่ 4 กรกฎาคมของแต่ละปี โดยจะมีความแตกต่างกันไปเล็กน้อยในแต่ละปี
ระยะทางของโลกกับดวงอาทิตย์ตอนที่โลกอยู่ใกล้ดวงอาทิตย์ที่สุดในเดือนมกราคมกับตอนที่อยู่ไกลดวงอาทิตย์ที่สุดในเดือนกรกฎาคมนั้นมีความแตกต่างประมาณ 5 ล้านกิโลเมตร โดยที่จุดใกล้ดวงอาทิตย์ที่สุดในต้นเดือนมกราคม โลกอยู่ห่างจากดวงอาทิตย์ประมาณ 147.1 ล้านกิโลเมตร ในขณะที่เมื่อยอยู่ที่จุดไกลสุดในต้นเดือนกรกฎาคม โลกอยู่ห่างจากดวงอาทิตย์ประมาณ 152.1 ล้านกิโลเมตร
เนื่องจากระยะทางที่แตกต่างกัน พลังงานการแผ่รังสีของดวงอาทิตย์ที่โลกได้รับในตอนที่อยู่ไกลดวงอาทิตย์มากที่สุดนั้นจะมีค่าเพียง 93.55% ของพลังงานที่ได้รับตอนอยู่ไกลดวงอาทิตย์ที่สุด
อย่างไรก็ตาม ช่วงที่โลกเข้าใกล้ดวงอาทิตย์ ซีกโลกเหนือเป็นฤดูหนาว และซีกโลกใต้เป็นฤดูร้อน ดังนั้นจะเห็นว่าระยะห่างระหว่างโลกกับดวงอาทิตย์ไม่ได้ส่งผลต่อการเปลี่ยนแปลงของฤดูกาล ในขณะที่ปัจจัยที่มีผลต่อฤดูกาลของโลกมากกว่าคือความเอียงของแกนโลก
ผลกระทบจากการหมุนควง
เนื่องจากการรบกวนของดาวเคราะห์ขนาดใหญ่ดวงอื่น โดยเฉพาะดาวพฤหัสบดี จุดใกล้ดวงอาทิตย์ที่สุดของวงโคจรของโลกจะได้รับผลกระทบจากปรากฏการณ์การหมุนควงของแกนโลก โดยในทุก ๆ 58 ปี โลกจะถึงจุดใกล้ดวงอาทิตย์ที่สุดช้าลงไป 1 วัน เช่นเมื่อปี ค.ศ. 1250 เวลาที่โลกถึงจุดใกล้ดวงอาทิตย์ที่สุดในแต่ละปีคือช่วงครีษมายัน แต่ในปัจจุบันนี้โลกถึงจุดใกล้ดวงอาทิตย์ที่สุดในประมาณวันที่ 3 หรือ 4 มกราคมของแต่ละปี
หาดโกลด์
โกลด์, ยังเป็นที่รู้จักกันคือหาดโกลด์ เป็นรหัสนามที่มอบให้กับหนึ่งในห้าพื้นที่ของฝ่ายสัมพันธมิตรเข้ารุกฝรั่งเศสภายใต้การยึดครองฝรั่งเศสในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 ในช่วงสงครามโลกครั้งที่สอง โกลด์ตั้งอยู่ตรงกลางของห้าพื้นที่ ตั้งอยู่ระหว่างปอร็องแบแซ็งทางด้านตะวันตกและ La Rivière ทางด้านตะวันออก ด้วยหน้าผาสูงที่ปลายสุดของเขตได้มุ่งหมายให้การยกพลขึ้นบกได้เกิดขึ้นที่ส่วนที่ราบระหว่าง Le Hamel และ La Rivière, ในภาครหัสนามว่า จิกและคิง การได้โกลด์เป็นหน้าที่รับผิดชอบของกองทัพบกสหราชอาณาจักร ด้วยการขนส่งทางทะเล กวาดทุ่นระเบิด และการระดมยิงจากกองเรือที่ดำเนินการโดยราชนาวี รวมทั้งส่วนหนึ่งจากดัตช์ โปแลนด์ และฝ่ายสัมพันธมิตรอื่นๆ
เป้าหมายของโกลด์เพื่อรักษาความปลอดภัยหัวหาด มุ่งไปทางตะวันตกเพื่อเข้ายึด Arromanches และสร้างการติดต่อกับกองกำลังอเมริกันที่โอมาฮา เข้ายึดบาเยอ และท่าเรือเล็กที่ปอร็องแบแซ็ง และเพื่อเชื่อมโยงกับกองกำลังแคนาดาที่จูโนไปยังตะวันออก กองกำลังได้เข้าโจมตีโกลด์ต้องเผชิญหน้ากับส่วนหนึ่งของกองพลทหารราบที่ 352 และกองพลทหารราบที่ 716 ของเยอรมัน ประมาณ 2,000 นายได้ถูกส่งไปประจำการในพื้นที่ทันที การปรับปรุงป้อมปราการตลอดชายฝั่งนอร์ม็องดีได้ดำเนินการโดยภายใต้การนำของจอมพล แอร์วิน รอมเมิล ได้เริ่มต้นในเดือนตุลาคม ค.ศ. 1943
เมื่อดีเดย์ที่โกลด์ การระดมยิงจากกองเรือได้ดำเนินการที่เวลา 05:30 น. และการยกพลสะเทิ้นน้ำสะเทิ้นบกได้เริ่มที่เวลา 07:25 น. ด้วยลมพัดแรงสูงทำให้เป็นการยากสำหรับเรือยกพลขึ้นบกและรถถังดีดีสะเทินน้ำสะเทินบก (DD tank) ได้ถูกปล่อยออกมาใกล้ชายทะเลหรือตรงชายหาดแทนที่จะไปได้ไกลตามที่แผนได้วางเอาไว้ ปืนสามในสี่ในที่ตั้งปืนใหญ่ขนาดใหญ่ที่ Longues-sur-Mer กองปืนใหญ่ได้ถูกไร้ความสามารถโดยจากการยิงโดยตรงจากเรือลาดตะเวนของเอแจ็กซ์และอาร์โกนอตที่เวลา 06:20 น. ปืนทั้งสี่ได้กลับมายิงอีกครั้งเป็นจังหวะในช่วงบ่ายและกองทหารรักษาการณ์ได้ยอมจำนนเมื่อวันที่ 7 มิถุนายน การโจมตีทางอากาศได้ล้มเหลวเพื่อตีจุดแข็งที่ Le Hamel ซึ่งมีช่องปืนใหญ่ที่หันไปทางด้านตะวันออกเพื่อให้ระดมยิงตลอดหาดและมีผนังคอนกรีตที่หนาบนฝั่งทะเล ด้วยปืนขนาด 77 มม.ยังคงทำความเสียหายจนถึงเวลา 16:00 น. เมื่อรถถังที่ถูกดัดแปลงโดยราชวิศวกรพาหนะยานเกราะ (Armoured Vehicle Royal Engineers-AVRE) ได้ยิงระเบิดพังประตูขนาดใหญ่เข้าสู่ด้านหลัง ที่ตั้งป้อมปืนที่สองที่ La Rivière ถูกติดตั้งด้วยปืนขนาด 88 มม.ได้ถูกจัดการโดยรถถังที่เวลา 07:30 น.
วอลเลย์บอลหญิง ถ้วย ก. 2560
'''วอลเลย์บอลหญิง ถ้วย ก. 2560 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2560''' ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 4–8 กันยายน พ.ศ. 2560
เจ้าชายเปดรู ชียากูแห่งออร์เลอ็อง-บรากังซา
เจ้าชายเปดรู ชียากูแห่งออร์เลอ็อง-บรากังซา (Prince Pedro Thiago of Orléans-Braganza) ประสูติเมื่อวันที่ 12 มกราคม พ.ศ. 2522 เป็นพระโอรสพระองค์ใหญ่ใน เปดรู การ์ลุสแห่งออร์เลอ็อง-บรากังซา กับโรนี คูน จี โซซา พระชายาคนแรก ทรงดำรงพระอิสริยยศ เจ้าชายแห่งบราซิล ตั้งแต่แรกประสูติ และอยู่ลำดับที่ 1 ในการอ้างสิทธิราชบัลลังก์บราซิลต่อจากพระบิดา พระองค์เคยผ่านประสบการณ์เฉียดตายมาก่อน โดยได้ประทานสัมภาษณ์เมื่อ 2 ปีที่แล้วว่า เมื่อวันที่ 26 พฤษภาคม พ.ศ. 2535 ขณะทรงศึกษาในโรงเรียน และจะสด็จกลับ ทรงถูกเรียกค่าไถ่จำนวน 5 ล้านดอลลาร์ และทรงได้รับการปล่อยตัวกลับเมื่อวันที่ 2 มิถุนายน ปีเดียวกัน เนื่องจากพระบิดาทรงแจ้งความและตำรวจทั่วประเทศตามจับตัวคนร้าย โดยได้จับกุมได้ในบ้านในชานเมืองรีโอเดจาเนโร
PSR B1257+12 A
PSR B1257+12 A เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว ดาวเคราะห์นี้นับว่าเป็นวัตถุที่โคจรอยู่ด้านในสุดรอบพัลซาร์ PSR B1257+12 หรืออาจเรียกว่าเป็นดาวเคราะห์พัลซาร์ก็ได้ มวลของดาวเคราะห์นี้เท่ากับประมาณสองเท่าของมวลดวงจันทร์ของโลก นับถึงปี ค.ศ. 2005 ดาวเคราะห์ดวงนี้จัดว่าเป็นดาวเคราะห์ที่มีมวลน้อยที่สุดเท่าที่เรารู้จัก รวมทั้งดาวเคราะห์ในระบบสุริยะด้วย
ระบบจ่ายไฟฟ้าเหนือหัว
ระบบจ่ายไฟฟ้าเหนือศีรษะ หรือ ระบบจ่ายไฟฟ้าแบบยกสูง เป็นระบบการจ่ายไฟฟ้าแก่ทางรถไฟประเภทหนึ่ง ประกอบด้วยสายลวดตัวนำเปลือย แขวนไว้กับลูกถ้วยฉนวนซึ่งยึดตรึงที่เสา กระแสไฟฟ้าจะไหลผ่านขารับกระแสไฟฟ้าเหนือศีรษะที่เรียกว่า แหนบรับไฟ เข้าสู่ระบบขับเคลื่อนขบวนรถ เพื่อให้ครบวงจรไฟฟ้า กระแสไฟฟ้าจะไหลผ่านรางรถไฟหรือราวเหล็กเส้นที่สี่ซึ่งต่อสายดินไว้ ระบบจ่ายไฟฟ้าเหนือศีรษะมักต่อเข้ากับระบบไฟฟ้าแรงสูง เพื่อลดการสูญเสียจากการส่งไฟฟ้าเป็นระยะทางไกล ๆ
ระบบจ่ายไฟฟ้าเหนือศีรษะ มีชื่อเรียกอื่นดังนี้
หลักการทำงาน
พลังงานไฟฟ้าที่จ่ายให้รถไฟด้วยวิธีเหนือศีรษะ จะจ่ายผ่านสาลี่ซึ่งเป็นคันเหล็กยันกับสายไฟฟ้าเปลือย ซึ่งสาลี่อาจเป็นแบบพับได้ (สาลี่พับ; pantograph) แบบบ่วงกลม (สาลี่บ่วง; bow collector) หรือแม้แต่เป็นลูกรอกติดปลายเหล็ก (สาลี่ติดรอก; trolley pole) ขบวนรถที่ใช้พลังงานไฟฟ้า จะยกสาลี่ขึ้นติดสายเพื่อให้กระแสไฟฟ้าไหลผ่านเข้าสู่ระบบขับเคลื่อน จากนั้นจึงจะไหลลงรางกลับไปยังสถานีจ่ายไฟ หรือลงดินต่อไป การจ่ายไฟฟ้าด้วยวิธีเหนือศีรษะมีข้อดีคือ บำรุงทางได้ง่ายโดยไม่ต้องพะวงกับการไปเหยียบกับราวจ่ายไฟฟ้าที่พื้น แต่มีข้อเสียคือเป็นตัวจำกัดความสูงของขบวนรถ นอกเหนือจากอุโมงค์ ทั้งนี้ทางรถไฟที่ติดตั้งระบบจ่ายไฟฟ้าไม่ว่าด้วยวิธีใดก็ตามสามารถให้รถจักรดีเซลและรถดีเซลรางทำขบวนผ่านได้โดยไม่มีผลใด ๆ ต่อระบบจ่ายไฟ
ทองแดง
ทองแดง (Copper) คือธาตุที่มีเลขอะตอม 29 และสัญลักษณ์คือ Cu ทองแดงอยู่ในตารางธาตุหมู่ 11 เป็นที่ทราบกันว่ามนุษย์ใช้ประโยชน์จากทองแดงมาไม่น้อยกว่า 10,000 ปี พบหลักฐานว่ามนุษย์สามารถหลอมสกัดทองแดงให้บริสุทธิ์ได้เมื่อประมาณ 5000 ปีก่อนคริสตกาล ซึ่งเป็นช่วงก่อนที่มนุษย์จะรู้จักกับทองคำ โดยมนุษย์รู้จักทองคำ เมื่อประมาณ 4000 ปีก่อนคริสตกาล
การถลุงทองแดง
การถลุงทองแดงจากแร่ ขั้นแรกคือการแยกแร่ที่ต้องการออกจากสิ่งเจือปนหรือ กากแร่ อาจใช้วิธีการลอยตัว โดยนำแร่ที่บดละเอียดแล้วผสมเข้ากับน้ำ น้ำมันและสารซักล้างในถังผสม จากนั้นกวนและผ่านอากาศเข้าไปในของเหลวที่อยู่ในถังผสมตลอดเวลา เพื่อทำให้มีฟองเกิดขึ้น ซึ่งเป็นผลให้ฟองอากาศ และน้ำมันไปเกาะอยู่กับอนุภาคของแร่และลอยตัวอยู่ด้านบน ส่วนกากแร่จะจมลงอยู่ด้านล่าง เมื่อตักฟองที่ลอยอยู่ด้านบนออกและทำให้แห้ง จะได้ผลแร่ที่มีปริมาณทองแดงเพิ่มขึ้นประมาณร้อยละ 15 โดยมวล ขั้นต่อไปน้ำแร่มาเผาในอากาศ เรียกกระบวนการนี้ว่า การย่างแร่ ไอร์ออน(II)ซัลเฟตบางส่วนจะถูกออกซิไดส์เป็นไอร์ออน(II)ออกไซด์ ดังสมการ
กำจัดไอร์ออน(II)ออกไซด์ออกไป โดยนำผลิตภัณฑ์ที่ได้ไปเผารวมกับออกไซด์ของซิลิคอนในเตาถลุงอุณหภูมิประมาณ 1100 °C ไอร์ออน(II)ออกไซด์จะทำปฏิกิริยากับออกไซด์ของซิลิคอนได้กากตะกอนเหลวซึ่งแยกออกมาได้ ดังสมการ
ส่วนคอบเปอร์(II) ซัลไฟด์เมื่ออยู่ในที่มีอุณหภูมิสูงจะสลายตัวได้เป็นคอบเปอร์(I)ซัลไฟด์ในสถานะของเหลวซึ่งสามารถแยกออกได้
ในขั้นตอนสุดท้ายเมื่อแยกคอปเปอร์(I)ซัลไฟด์ในอากาศ บางส่วนจะเปลี่ยนเป็นคอปเปอร์(I)ออกไซด์ดังสมการ
และคอปเปอร์(I)ออกไซด์กับคอปเปอร์(I)ซัลไฟด์จะทำปฏิกิริยากันโดยมีซัลไฟด์ไอออนทำหน้าที่เป็นตัวรีดิวซ์ ได้โลหะทองแดงและแก๊สซัลเฟอร์ไดออกไซด์ ดังสมการ
ทองแดงที่ถลุงได้ในขั้นนี้ยังมีสิ่งเจือปนจึงต้องนำไปทำให้บริสุทธิ์ก่อน การทำทองแดงให้บริสุทธิ์โดยทั่วไปจะใช้วิธีแยกสารละลายด้วยกระแสไฟฟ้า
การประยุกต์
ทองแดงสามารถดัดได้ง่าย จึงใช้แพร่หลายในผลิตภัณฑ์ต่าง ๆ เช่น
บทบาทของทองแดงกับเครื่องประดับ
ทองแดงนั้นเป็นโลหะที่มีคุณประโยชน์นานัปการ โดยเฉพาะทองแดงในวงการของอุตสาหกรรม เช่น สายลวดทองแดง เครื่องจักรต่างๆ ฯลฯ บทบาทของทองแดงกับเครื่องประดับอาจจะไม่เป็นที่ประจักษ์ชัด แต่หลายคนอาจลืมไปว่า โลหะผสมมีค่าหลายชนิด มีทองแดงเป็นส่วนประกอบสำคัญที่จะขาดไปไม่ได้
สายวอเตอร์ลูและซิตี
สายวอเตอร์ลูและซิตี (หรือ เดรน) เป็นเส้นทางรถไฟฟ้าที่สั้นที่สุดในระบบรถไฟใต้ดินลอนดอน มีผู้โดยสาร 15 ล้านคนต่อปี โดยมีเพียง 2 สถานีเท่านั้น คือ สถานีวอเตอร์ลู และสถานีแบงก์-โมนูเมนต์ เป็นอีกสายที่ข้ามแม่น้ำเทมส์ โดยมีชื่อเดิมว่า สายซิตี ระยะทางเพียง 2.37 km ใช้เวลาเดินทาง 4 นาที
อุตะอุ
อุตะอุ หรือ อูตาอุ (อังกฤษ: UTAU ญี่ปุ่น: UTAU - 歌声合成ツール ) คือซอฟต์แวร์ประยุกต์รูปแบบเครื่องดนตรีหรือเป็นเสียงสังเคราะห์ มีความคล้ายคลึงกับโวคาลอยด์ สร้างโดย Ameya/Ayame แต่จะเป็นรูปแบบแชร์แวร์ และผู้ใช้สามารถจะใช้เสียงมนุษย์หรือซอฟต์แวร์ที่บันทึกเป็นคลังเสียง (อังกฤษ: Voicebank) จากตัวละครที่ผู้ใช้สร้างขึ้นเอง หรือจากแหล่งของตัวละครที่ผู้ใช้ของคนอื่นๆ สร้างไว้ให้สามารถใช้ในแบบแชร์แวร์
รากคำศัพท์
"อุตะอุ" เป็นศัพท์ภาษาญี่ปุ่นหมายถึง "ขับร้อง" ( คันจิ: 歌 ฮิรางานะ: うたう โรมันจิ: utau)
ความเป็นมา
ในเดือนธันวาคม ปี 2007 Ameya/Ayame ใช้เสียงจาก LOLI.COM เผยแพร่โปรแกรมรุ่นเบต้าเรียกว่า "Loliedit" โดยมีคลังเสียงหลักคือ "Loline Com" โดยรูปลักษณ์มีลักษณะเด่นคือมี Piano Roll ที่เรียบง่าย มีคำภาษาญี่ปุ่นที่จำกัด โดยทำงานร่วมกับตัวเสียงเคราะห์เสียงรุ่นเบต้าดั้งเดิม (หรือ Resampler) ที่ถูกอัพเดทลงในโปรแกรม อุตะอุและใช้จนถึงปัจจุบัน โปรแกรมรุ่นเบต้านี้สามารถดาวน์โหลดได้ที่เว็บไซต์ของ Ameya/Ayame's
ต่อมาในเดือนมีนาคม ปี 2008 Ameya/Ayame ได้ปล่อยตัวโปรแกรม อุตะอุ แปลว่า "ร้องเพลง" ในภาษาญี่ปุ่น มีต้นกำเนิดมาจาก "Jinriki VOCALOID" (人力ボーカロイド, "Manual Vocaloid", "โวคาลอยด์แบบแมนนวล") การแก้ไขเรียบเรียงเสียงร้องให้เป็นเพลง การสังเคราะห์เสียงร้องออกมาเป็นไฟล์ WAV และการเรียบเรียงเสียงร้องใหม่ ซึ่งตัวโปรแกรมติดคลังเสียงดั้งเดิม ประกอบด้วยเสียงภาษาญี่ปุ่น 142 เสียงมาด้วยนั้นคือ อุตะเนะ อุตะ (ญี่ปุ่น: 唄音ウタ โรมันจิ: Uta Utane) หรือเดะฟุโกะ (ญี่ปุ่น: デフォ子 โรมันจิ: Defuko) ซึ่งสร้างมาจากโปรแกรม Text-to-Speech ของบริษัท A-QUEST ที่ชื่อว่า "AquesTalk" เป็นตัวละครตัวแรกของอุตะอุ และในวันที่ 1 เดือนเมษายน ปี 2008 โปรแกรมอุตะอุ เริ่มเป็นที่รู้จักมากขึ้น มาจากตัวละครของอุตะอุชื่อ คะสะเนะ เตะโตะ (ญี่ปุ่น: 重音テト โรมันจิ: Kasane Teto) เป็นเพลงชื่อ Kasane Teto - Teto territory ในปี 2009 และคลิปไวรัลมาจากเพลง Ochame Kino (ญี่ปุ่น: おちゃめ機能 ) ของ Lon โดย Gojimaji-P ในปี 2010 ทั้งในยูทิวบ์ และ Niconico และนั่นทำให้เป็นที่รู้จักในวงกว้าง และนั่นเองทำให้เกิดตัวละครใหม่ของอุตะอุที่กำหนดเสียงในรุ่นแรกๆ เช่น นะมิเนะ ริทสึ (ญี่ปุ่น: 波音リツ　โรมันจิ: Namine Ritsu) โยะคุเนะ รุโกะ (ญี่ปุ่น: 欲音ルコ　โรมันจิ: Yokune Ruko) และสุโคะเนะ เทย์ (ญี่ปุ่น: 健音テイ　โรมันจิ: Sukone Tei) เป็นต้น
ต่อมาในวันที่ 1 และวันที่ 3 เดือนมิถุนายน ปี 2012 ที่ทำให้โปรแกรมนี้เป็นที่รู้จักมากขึ้นที่สุด โดยผู้ใช้ชื่อว่า "kyaami" ได้นำเพลงชื่อ -ERROR และเพลงชื่อ +Reverse เดิมเป็นของ Niki เสียงของ ลิลลี่ (ญี่ปุ่น: レンリ โรมันจิ: Renri อังกฤษ: Lily) จาก โวคาลอยด์ มาร้องใหม่ ใช้เสียงของนะมิเนะ ริทสึจากอุตะอุ ลงในยูทิวบ์ และในปี 2014 มีศิลปินชื่อ Asa (ญี่ปุ่น: 亜沙　โรมันจิ: Asa) ได้ปล่อยเพลง "ความโศกเศร้าในโยะชิวะระ" (ญี่ปุ่น: 吉原ラメント โรมันจิ: Yoshiwara Ramento อังกฤษ: Yoshiwara's Lament) โดยใช้เสียงคะสะเนะ เตะโตะ และนั่นทำให้โปรแกรมนี้โด่งดังมากขึ้นและเป็นที่แพร่กระจายไปยังทั่วโลก
วันที่ 19 เดือนพฤศจิกายน ปี 2018 ค่ายเพลงวาร์เนอร์ มิวสิค เจแปน (อังกฤษ: Warner Music Japan) ได้ปล่อยเพลง [Hatsune Miku Symphony 2018-2019] Daisetsuna koto [All cast song] (ญี่ปุ่น:【初音ミクシンフォニー2018-2019】たいせつなこと【オールキャスト曲】โรมันจิ: [Hatsune Miku Shinfonii 2018-2019] Daisetsuna koto [O-rukyasuto Kyoku] ) โดยใช้เสียงโวคาลอยด์ ได้แก่ ฮัทสึเนะ มิคุ ไคโตะ เมย์โคะ คะงะนิเมะ ริน และคะงะนิเมะ เลน ร้องร่วมกับเสียงอุตะอุคือคะสะเนะ เตะโตะ
ในปัจจุบันนี้ โปรแกรมอุตะอุได้รับความนิยมเท่าเทียมกับโวคาลอยด์ นอกจากนี้ ผู้ใช้สามารถพัฒนาใช้ร่วมกันในรูปแบบแชร์แวร์ได้ด้วย
ฟุตบอลเยาวชนชิงแชมป์โลก 1989
ฟุตบอลเยาวชนชิงแชมป์โลก 1989 (1989 FIFA World Youth Championship) เป็นการแข่งขันฟุตบอลระดับเยาวชนระหว่างประเทศ ครั้งที่ 7 ซึ่งมีกำหนดจัดขึ้นที่ประเทศซาอุดิอารเบีย ระหว่างวันที่ 16 กุมภาพันธ์ - 3 มีนาคม พ.ศ. 2532
จักรพรรดิคอนสตัน
จักรพรรดิคอนสตันที่ 1 จักรพรรดิแห่ง จักรวรรดิโรมัน จาก ค.ศ. 337 ถึง 350 พระองค์มีชัยชนะเหนือพระเชษฐาของพระองค์ จักรพรรดิคอนสตันไทน์ที่ 2 ใน ค.ศ. 340 พระองค์ถูกปลงพระชนม์โดยเหล่าราชองครักษ์ที่ก่อกบฏเมื่อ ค.ศ. 350
เขตมิสซังท่าแร่-หนองแสง
เขตมิสซังท่าแร่-หนองแสง หรืออัครสังฆมณฑลท่าแร่-หนองแสง เป็นอัครมุขมณฑลโรมันคาทอลิกในประเทศไทย ครอบคลุมพื้นที่เขตปกครอง 4 จังหวัดในภาคตะวันออกเฉียงเหนือ ได้แก่ จังหวัดสกลนคร จังหวัดกาฬสินธุ์ จังหวัดนครพนม และจังหวัดมุกดาหาร มีอาสนวิหารอัครเทวดามีคาแอลเป็นอาสนวิหารประจำอัครมุขมณฑล และโบสถ์นักบุญอันนา หนองแสง เป็นรองอาสนวิหาร
สำนักมิสซังโรมันคาทอลิกท่าแร่-หนองแสง ตั้งอยู่ที่ 362 หมู่ 2 สกลนคร-อุดรธานี ต.ธาตุเชิงชุม อ.เมืองสกลนคร จ.สกลนคร 47000 ปัจจุบันมีพระคุณเจ้าอันตน วีระเดช ใจเสรี เป็นอัครมุขนายก
ประวัติ
เขตมิสซังท่าแร่-หนองแสงมีต้นกำเนิดมาจากการที่คณะมิสซังต่างประเทศแห่งกรุงปารีสได้ส่งมิชชันนารีมาทำการประกาศข่าวดีที่ภาคอีสานมาตั้งแต่ปี ค.ศ. 1881 ต่อมาในปี ค.ศ. 1889 สมเด็จพระสันตะปาปาลีโอที่ 13 โปรดให้ตั้งมิสซังลาวเป็นเขตผู้แทนพระสันตะปาปาโดยแยกออกมาจากมิสซังสยามตะวันออก มีศูนย์การบริหารที่โบสถ์นักบุญอันนา หนองแสง เมื่อสยามเสียดินแดนทางฝั่งซ้ายแม่น้ำโขงแก่จักรวรรดิฝรั่งเศส มิสซังลาวจึงถูกแบ่งออกเป็น 3 มิสซัง โดยส่วนภาคอีสานของสยามยังเป็นมิสซังลาว ในปี ค.ศ. 1950 มิสซังลาวได้เปลี่ยนชื่อเป็นมิสซังท่าแร่ และมิสซังท่าแร่-หนองแสงในปี ค.ศ. 1960 ตามลำดับ
สมเด็จพระสันตะปาปาปอลที่ 6 ทรงยกสถานะมิสซังท่าแร่-หนองแสงขึ้นเป็นอัครมุขมณฑลในปี ค.ศ. 1965 ทำให้ประมุขมีสมณศักดิ์เป็นอัครมุขนายก แต่ทางราชการไทยยังคงเรียกว่าเขตมิสซังท่าแร่-หนองแสง
ปัจจุบัน (ค.ศ. 2015) เฉพาะในเขตบ้านท่าแร่ อำเภอเมืองสกลนคร มีจำนวนครัวเรือนทั้งสิ้น 2,574 ครัวเรือน ประชากรรวมทั้งสิ้น 13,154 คน กระจายอยู่ใน 8 หมู่บ้าน 2 ตำบล ซึ่งทุกคนนับถือศาสนาคริสต์โรมันคาทอลิกทั้งหมด นับเป็นชุมชนชาวโรมันคาทอลิกที่ใหญ่ที่สุดในประเทศไทย และในช่วงเทศกาลคริสต์มาสของทุกปี นับตั้งแต่ปี ค.ศ. 1982 เป็นต้นมา จะมีประเพณีแห่ดาวคริสต์มาสที่ประดับด้วยหลอดไฟสีสันต่าง ๆ มีความสวยงาม ไปตามชุมชน นับเป็นสถานที่เดียวในโลกอีกด้วยที่มีประเพณีเช่นนี้
ประมุขมิสซัง
นับตั้งแต่ตั้งเป็นมิสซังลาว มีมุขนายกประมุขมิสซังดังนี้
สถิติ
สถิติมิสซังโรมันคาทอลิกกรุงเทพฯ ตั้งแต่ปี พ.ศ. 2554 มีดังนี้
ฟะฮ์มี เรอซา
ฟะฮ์มี เรอซา เป็นนักออกแบบกราฟิกการเมือง  นักร้องบนถนน  และผู้กำกับภาพยนตร์สารคดี  อาศัยอยู่ในกัวลาลัมเปอร์ ประเทศมาเลเซีย  รู้จักกันโดยเฉพาะภาพวาดตัวตลกนายกรัฐมนตรีนาจิบ ราซัก
แหล่งข้อมูลอื่น
Documentary film Ten Years Before Independence by Fahmi Reza on YouTube
ทางหลวงพิเศษหมายเลข 81
ทางหลวงพิเศษหมายเลข 81 สายบางใหญ่–กาญจนบุรี เป็นโครงการทางหลวงพิเศษระหว่างเมืองที่กำลังก่อสร้าง มีเส้นทางเชื่อมต่อจังหวัดนนทบุรีกับจังหวัดทางภาคตะวันตก โครงการนี้เริ่มก่อสร้างช่วงตั้งแต่อำเภอบางใหญ่ จังหวัดนนทบุรี จนถึงอำเภอท่าม่วง จังหวัดกาญจนบุรี ระยะทางประมาณ 96 กิโลเมตร นอกจากนี้ยังมีโครงการต่อขยายเส้นทางไปจนถึงชายแดนประเทศพม่า (เมียนมา) บริเวณด่านบ้านพุน้ำร้อน เป็นทางหลวง ที่มีมติตามแผนพัฒนาเศรษฐกิจฉบับที่ 8 เมื่อปี 2540 โดยมีการดำเนินงาน ช่วง บางใหญ่-บ้านโป่ง ได้รับความเห็นชอบเมื่อปี 2541 และช่วงบ้านโป่ง-กาญจนบุรี ได้รับความเห็นชอบเมื่อปี 2546 ก่อนจะมีการศึกษาออกแบบและสำรวจช่วง บางใหญ่ - กาญจนบุรี เมื่อปี 2551-2552
บางใหญ่–กาญจนบุรี
ทางหลวงพิเศษหมายเลข 81 มีจุดเริ่มต้นที่ทางแยกต่างระดับบางใหญ่ จุดตัดของถนนกาญจนาภิเษกกับถนนรัตนาธิเบศร์ (บริเวณหน้าห้างเซ็นทรัลเวสต์เกต) ในพื้นที่อำเภอบางใหญ่ จังหวัดนนทบุรี โดยจะเชื่อมต่อจากถนนรัตนาธิเบศร์มุ่งหน้าไปทางทิศตะวันตก เข้าสู่จังหวัดนครปฐม ผ่านอำเภอพุทธมณฑล อำเภอนครชัยศรี อำเภอเมืองนครปฐม แล้วเข้าสู่อำเภอบ้านโป่ง จังหวัดราชบุรี ก่อนที่จะเข้าสู่จังหวัดกาญจนบุรีที่อำเภอท่ามะกา และสิ้นสุดบนทางหลวงแผ่นดินหมายเลข 324 ที่อำเภอท่าม่วง
กาญจนบุรี–บ้านพุน้ำร้อน (ชายแดนไทย/พม่า)
จุดเริ่มต้นแนวเส้นทางโครงการแยกจากแนวทางหลวงพิเศษระหว่างเมืองหมายเลข 81 สาย บางใหญ่ - กาญจนบุรี ประมาณ กม.83+300 บริเวณบ้านป่าดิบ ตำบลวังศาลา อำเภอท่าม่วง จังหวัดกาญจนบุรี แนวทางมุ่งลงทางตะวันตกเฉียงใต้ ผ่านใกล้สถานีอนามัยบ้านหนองสะแก พื้นที่บ้านหนองแจง แนวทางจะตัดข้ามคลองชลประทานก่อนข้ามทางรถไฟสายกรุงเทพฯ - กาญจนบุรี และทางหลวงหมายเลข 323 ตอนบ้านท่าเรือ - กาญจนบุรี ซึ่งทั้งแนวคลองชลประทาน ทางรถไฟ และทางหลวงหมายเลข 323 จะอยู่ในแนวขนานใกล้กัน โดยคลองชลประทานอยู่ห่างทางรถไฟ 220 เมตร และทางรถไฟอยู่ห่างทางหลวงหมายเลข 323 ระยะทาง 65 เมตร ซึ่งบริเวณจุดตัดนี้จะต้องก่อสร้างเป็นทางแยกต่างระดับ และทางเข้า - ออก ทางหลวงพิเศษสำหรับโครงการฯ เมื่อข้ามทางหลวงหมายเลข 323 บริเวณตำบลวังขนาย พื้นที่บ้านวังขนาย บ้านหลังอำเภอ บ้านหลังวัด จนจรดริมแม่น้ำแม่กลอง สภาพภูมิประเทศจะเป็นพื้นที่ทางการเกษตร มีชุมชนหนาแน่นปานกลางกระจายอยู่ทั่วไป ประมาณกม.9+000 ของโครงการฯ แนวเส้นทางจะตัดข้ามแม่น้ำแม่กลอง ตำแหน่งสะพานจะอยู่ทางใต้ของเขื่อนแม่กลองประมาณ 5 กิโลเมตร เข้าสู่พื้นที่ของตำบลบ้านใหม่ แนวทางจะเบนขึ้นไปทางตะวันตก บริเวณบ้านใหม่ บ้านหนองสำรอง บ้านหนองประดู่ ก่อนเบนเข้าระหว่างช่องเขาด่าน และเขากูบ ซึ่งมีทางหลวงชนบทหมายเลข กจ.4004 ตอนแยกทางหลวงหมายเลข 3209 - บ้านไผ่สามเกาะ สภาพภูมิประเทศหลังจากข้ามแม่น้ำแม่กลองแล้วจะเป็นพื้นที่เกษตรกรรมส่วนมากเป็นนาข้าว และมีระบบชลประทานในพื้นที่สมบูรณ์ เมื่อผ่านช่องเขาแล้วแนวเส้นทางจะเบนไปทางตะวันตก ผ่านพื้นที่ตำบลเขาน้อย ตำบลรางสาลี่ อำเภอท่าม่วง เข้าสู่พื้นที่บ้านอู่ตะเภา บ้านแหลมทอง บ้านชุกกระเพรา ตำบลกลอนโด อำเภอด่านมะขามเตี้ยถึงริมน้ำลำภาชี บริเวณ กม.31+000 จะเป็นจุดตัดทางหลวงหมายเลข 3209 ตอนกาญจนบุรี - อำเภอด่านมะขามเตี้ย ภูมิประเทศเป็นพื้นที่ทางการเกษตร บ้านเรือนค่อนข้างหนาแน่น ในพื้นที่หมู่บ้านหรือชุมชนซึ่งแนวเส้นทางจะไม่ผ่านเข้าใกล้ชุมชนใหญ่ บริเวณลำภาชีเป็นที่ลุ่มมีน้ำท่วมประจำทุกปี เมื่อข้ามลำภาชีแล้วจะเข้าสู่พื้นที่ของบ้านท่ามะไฟ บ้านเนินสวรรค์ ตำบลจรเข้เผือก อำเภอด่านมะขามเตี้ย จากนั้นจะเข้าสู่พื้นที่ตำบลบ้านเก่า อำเภอเมือง จังหวัดกาญจนบุรี บริเวณ กม.53+000 แนวทางจะเบนขึ้นทางตะวันตกเฉียงเหนือไปตัดทางหลวงหมายเลข 3229 ที่บริเวณบ้านประตูด่าน และไปผ่านพื้นที่เขาสูงที่ประมาณ กม.71+000 ซึ่งจะมีอุโมงค์ความยาว 2 กิโลเมตร และแนวทางจะเบนลงทางตะวันตกเฉียงใต้ เมื่อผ่านจุดนี้โดยแนวเส้นทางจะวกลงทางใต้สู่ชายแดนไทย/สหภาพพม่า บ้านพุน้ำร้อน และสิ้นสุดที่เขตแดนระหว่างไทยและพม่า ระยะทางของแนวเส้นทางรวมทั้งสิ้น 82 กิโลเมตร
หลวงพ่อศิลา
ลักษณะ
หลวงพ่อศิลา เป็นพระพุทธรูปนาคปรก ปางสมาธิ สกัดจากหินทรายสีเทา ที่กระบังหน้ามีแนวขึ้นตรงกลาง ลักษณะบ่งบอกว่าทำขึ้นในประเทศไทย มีลักษณะพิเศษชัดเจนคือมีผ้าทิพย์รองรับตัวองค์พระ ปกติจะเป็นเส้นตรง มีลายดอกจันที่ขุดลึกลงไปในเนื้อหิน ต่างจากส่วนใหญ่เป็นลายขีดธรรมดา ทรงกรองศอพาหุรัด สวมศิราภรณ์ สวมมงกุฎเทริด พระพักตร์ทรงสี่เหลี่ยมคล้ายศิลปะขอมโบราณ พระพักตร์ไม่แย้มพระโอษฐ์เหมือนศิลปะบายน ประทับนั่งขัดสมาธิราบ บนฐานขนาดนาคสามชั้น นาคที่ปรกอยู่เหนือพระเศียรมีเจ็ดเศียร ด้านหลังหางนาคพาดขึ้นมาถึงลำตัว มีลวดลายแบบศิลปะลพบุรี สร้างขึ้นในราวปีพุทธศักราชที่18-19 ขนาดองค์พระ วัดจากรากฐานถึงปลายยอดเศียรนาคสูง 85.50 เซนติเมตร หน้าตักกว้าง 44 เซนติเมตร น้ำหนัก 126.5 กิโลกรัม
สถานที่ประดิษฐาน
หลวงพ่อศิลา ประดิษฐานอยู่ที่วัดทุ่งเสลี่ยม บ้านศรีเสลี่ยม เทศบาลตำบลทุ่งเสลี่ยม อำเภอทุ่งเสลี่ยม จังหวัดสุโขทัย
อัญเชิญมาจากถ้ำเจ้าราม
หลวงพ่อศิลา เดิมประดิษฐานอยู่ถ้ำเจ้าราม มีฝูงค้างคาวอาศัยอยู่มาก ชาวบ้านไปหามูลค้างคาว  พบพระพุทธรูปทำด้วยศิลาปางนาคปรก เมื่อกลับถึงหมู่บ้าน ชาวบ้านไปบอก พระอภัยที่เป็นเจ้าอาวาสวัดทุ่งเสลี่ยม หารือกับผู้ใหญ่บ้านว่าจะอัญเชิญหลวงพ่อศิลามาไว้วัดทุ่งเสลี่ยม เนื่องจากพระอภัยสูงอายุ เดินทางไม่ไหว จึงได้ล้มเลิก ความรู้ถึงครูบาก๋วนเจ้าอาวาสวัดแม่ปะหลวง ตำบลแม่ปะ อำเภอเถิน จังหวัดลำปาง นำชาวบ้านไปอัญเชิญหลวงพ่อศิลา เมื่อเข้าไปในถ้ำเจ้ารามพบพระพุทธรูปปางนาคปรก มีค้างคาวบินวนเวียนมากมาย ครูบาก๋วนได้อัญเชิญพระพุทธรูปออกจากถ้ำเจ้าราม ในราวปี2472-2475 เดินทางกลับด้วยความลำบาก ผ่านหนองปลาซิว (บ้านห้วยทราย) หนองส้มป่อย (บ้านน้ำดิบ) จนถึงทุ่งเสลี่ยม ชาวทุ่งเสลี่ยมจัดขบวนแห่ต้อนรับ เมื่อถึงวัดทุ่งเสลี่ยมเกิดปาฏิหาริย์ขึ้น ท้องฟ้าที่แจ่มใส ก็ถูกบดบังด้วยเมฆฝน เกิดฝนตกหนักเป็นเวลานาน เมื่อฝนหยุดตกมีฝูงค้างคาวบินวนเหนือวัดทุ่งเสลี่ยม แล้วบินกลับถ้ำเจ้าราม ชาวบ้านเห็นความศักดิ์สิทธิ์ของพระพุทธรูป ไม่ยอมให้ครูบาก๋วนอัญเชิญกลับไปยังอำเภอเถิน เจ้าอาวาสวัดทุ่งเสลี่ยมจึงหารือกับเจ้าคณะอำเภอสวรรคโลก ซึ่งตกลงให้พระพุทธรูปศิลาประดิษฐานที่วัดทุ่งเสลี่ยม ชาวบ้านตั้งชื่อว่า "หลวงพ่อศิลา" ครูบาก๋วนจึงได้จำลองหลวงพ่อศิลา อัญเชิญไปไว้ที่วัดแม่ปะหลวง อำเภอเถิน จังหวัดลำปาง ด้วยใจศรัทธา
วอลเลย์บอลหญิงชิงแชมป์โลก 2014 รอบคัดเลือก โซนแอฟริกา
วอลเลย์บอลหญิงชิงแชมป์โลก 2014 รอบคัดเลือก (ซีเอวีบี) เป็นการแข่งขันวอลเลย์บอลหญิงชิงแชมป์โลกเพื่อหาสมาชิก 2 ประเทศ เข้าร่วมการแข่งขัน ที่ประเทศอิตาลี
การแบ่งกลุ่ม
42 ทีมชาติสมาชิกซีเอวีบี ที่เข้าร่วมการคัดเลือก (มี 10 ทีมที่ขอถอนตัวออกจากการแข่งขัน) โดยการแข่งของแต่ละทีมจะกระจายไปตามตำแหน่งทางภูมิภาคต่าง ๆ
การแบ่งกลุ่มรอบสุดท้ายของการแข่งขันที่จัดขึ้นใน ไคโร เมื่อวันที่ 9 ตุลาคม 2013 สองทีมจากอันดับโลกเอฟไอวีบี คือแอลจีเรียและเคนยาจะได้ให้เป็นทีมวางของแต่ละกลุ่ม
ฌอร์ฌ ราแย
ฌอร์ฌ อ็องตวน ปง ราแย (Georges Antoine Pons Rayet, 22 ธันวาคม 1839 – 14 มิถุนายน 1906 ) เป็นนักดาราศาสตร์ชาวฝรั่งเศส เขามีชื่อเสียงจากการค้นพบดาวฤกษ์ที่มีสเปกตรัมแตกต่างจากดาวฤกษ์ทั่วไป ร่วมกับชาร์ล วอลฟ์ และได้รับการตั้งชื่อดาวประเภทนั้นร่วมกัน เรียกว่า ดาววอลฟ์–ราแย
ชีวประวัติ
ราแยเกิดเมื่อวันที่ 22 ธันวาคม พ.ศ. 2382 ในเมืองบอร์โด ในครอบครัวชนชั้นกลางของฝรั่งเศษ เขาได้เข้าเรียนระดับมหาวิทยาลัยที่เอกอลนอร์มาลซูว์แปรีเยอร์ในปี 1859 และได้รับปริญญาตรีสาขาฟิสิกส์ในอีก 3 ปีต่อมา หลังจากหนึ่งปีของการสอนที่เมืองออร์เลอ็อง ในปี 1863 เขาได้ทำงานในแผนกการพยากรณ์อากาศที่ถูกสร้างขึ้นใหม่ที่หอดูดาวปารีส
ราแยยังมีความสนใจในประวัติศาสตร์ดาราศาสตร์และยังได้เหลืองานวิจัยเกี่ยวกับประวัติศาสตร์ของนาฬิกาแดดของกรีกและการถ่ายภาพทางดาราศาสตร์ไว้ด้วย
เขาเสียชีวิตด้วยโรคปอดเมื่อวันที่ 14 มิถุนายน 1906
Casiopea
คาสิโอเปีย (Casiopea; カシオペア, Kashiopea) เป็นวงดนตรีแจ๊สฟิวชันญี่ปุ่น ก่อตั้งขึ้นในปี ค.ศ. 1976 โดยนักเล่นกีตาร์ อิสเซอิ โนโร, เทตสุโอะ ซะกุระอิ (เบส), และฮิเดะฮิโกะ โคะอิเคะ (คีย์บอร์ด) ต่อมาในปี 1977 มิโนะรุ มุคะอิยะ (คีย์บอร์ด) และทะคะชิ ซะกะกิ (กลอง) มาร่วมวง แทนที่ฮิเดะฮิโกะ ที่ลาออกไป ต่อมาในปี 1980 ทะคะชิถูกแทนที่โดยอากิระ จิมโบ
คาสิโอเปียออกผลงานชิ้นแรกชื่ออัลบั้ม Casiopea ในปี 1979 โดยมีพี่น้องแรนดี เบร็กเคอร์ และ ไมเคิล เบร็กเคอร์ เป็นนักดนตรีรับเชิญ ในยุคแรกตั้งวง ดนตรีเป็นแนวฟังก์ผสมผสานกับดิสโกและแจ๊ส-ร็อก ต่อมาจะเป็นแนวฟิวชั่นแจ๊สและคอมเทมโพรารีแจ๊สมากขึ้น คาสิโอเปียมีผลงานกว่า 30 อัลบั้มทั้งในญี่ปุ่นและสหรัฐอเมริกา
ถาวร เสนเนียม
ถาวร​ เสนเนียม เป็นนักการเมืองชาวไทย เขาเคยเป็นรัฐมนตรีช่วยว่าการกระทรวงมหาดไทยในรัฐบาลนาย อภิสิทธิ์ เวชชาชีวะ จากปี พ.ศ. 2551 ถึงปี พ.ศ. 2554 และรัฐมนตรีช่วยว่าการกระทรวงคมนาคมจากปี พ.ศ. 2562 ถึงปี พ.ศ. 2564 ในรัฐบาลพลเอก ประยุทธ์ จันทร์โอชา นอกจากนี้เขายังเคยดำรงตำแหน่งรองเลขาธิการ พรรคประชาธิปัตย์
บทบาททางการเมือง
ถาวร เสนเนียม เป็น ส.ส. และสมาชิกพรรคประชาธิปัตย์ที่มีบทบาทมากผู้หนึ่ง เป็น ส.ส.ในพื้นที่จังหวัดสงขลาอย่างต่อเนื่องรวมแล้ว 7 สมัย ซึ่งก่อนเข้าสู่แวดวงการเมือง นายถาวรเคยเป็นทนายความและอัยการประจำจังหวัดกระบี่และพัทลุงมาก่อนด้วย
ในการเลือกตั้งหาเสียงเมื่อปี พ.ศ. 2548 นายถาวรได้สร้างความฮือฮาด้วยการเปิดประเด็นว่ามีเทปบันทึกเสียงของเนวิน ชิดชอบ ซึ่งขณะนั้นเป็นรัฐมนตรีช่วยว่าการกระทรวงเกษตรและสหกรณ์ทุจริตการเลือกตั้งด้วยการพยายามพูดจาหว่านล้อมให้ผู้ว่าราชการจังหวัดพัทลุง สงขลา และสตูลช่วยเหลือพรรคไทยรักไทยขณะไปปฏิบัติหน้าที่ที่จังหวัดสงขลา โดยนายถาวรกล่าวว่าเป็นผู้บุกเข้าไปในห้องประชุมบันทึกเทปด้วยตนเอง และได้ยื่นเทปชิ้นนี้ฟ้องต่อคณะกรรมการการเลือกตั้ง (กกต.) (ชุดเดียวกับชุด สามหนา ห้าห่วง อันประกอบด้วย วาสนา เพิ่มลาภ, ปริญญา นาคฉัตรีย์, วีระชัย แนวบุญเนียร) แต่ทว่า กกต.มีความเห็นว่าเสียงไม่ชัดเจนไม่อาจใช้เป็นหลักฐานได้
และเป็นผู้ยื่นฟ้องต่อศาลปกครองในกรณีที่ กกต. ชุดที่ 2 ที่ วาสนา เพิ่มลาภ เป็นประธาน ว่าจัดการเลือกตั้งไม่ชอบด้วยกฎหมาย ในช่วงวิกฤตการณ์การเมืองในประเทศไทย พ.ศ. 2548-2549 เป็นผลให้ศาลพิพากษาให้จำคุก กกต.ทั้งสามคน
นอกจานี้ ถาวร ยังเป็นหนึ่งในคณะผู้ว่าคดีพรรคในคดียุบพรรคประชาธิปัตย์อีกด้วย
ในเดือนกุมภาพันธ์ พ.ศ. 2551 พรรคประชาธิปัตย์ประกาศจัดตั้ง คณะรัฐมนตรีเงา หรือ ครม.เงา ขึ้น ถาวร เสนเนียม ได้รับเลือกจากที่ประชุมพรรค ให้ทำหน้าที่ รัฐมนตรีช่วยว่าการกระทรวงมหาดไทยเงา
ปลายปี พ.ศ. 2551 พรรคประชาธิปัตย์สามารถเป็นแกนนำจัดตั้งรัฐบาล ถาวร เสนเนียม ได้รับแต่งตั้งให้ดำรงตำแหน่ง รัฐมนตรีช่วยว่าการกระทรวงมหาดไทย
และเมื่อวันที่ 5 สิงหาคม 2554 ถาวร ได้รับการแต่งตั้งให้เป็น รองหัวหน้าพรรคประชาธิปัตย์ (ดูแลพื้นที่ภาคใต้) ต่อมาเขาได้ลาออกจากตำแหน่งรองเลขาธิการพรรค เมื่อวันที่ 1 พฤศจิกายน พ.ศ. 2556 เพื่อเข้าร่วมกิจกรรมทางการเมืองกับกลุ่ม กปปส.
ภายหลังจากพรรคประชาธิปัตย์ได้กลับมาเป็นฝ่ายค้านอีกครั้ง หลังจากแพ้การเลือกตั้ง พรรคประชาธิปัตย์ได้จัดตั้ง คณะรัฐมนตรีเงา คณะที่ 2 ขึ้น โดยนถาวรได้รับเลือกจากที่ประชุมพรรคให้ทำหน้าที่ รัฐมนตรีว่าการกระทรวงยุติธรรมเงา
หลังการเลือกตั้ง พ.ศ. 2562 เขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอก ประยุทธ์ จันทร์โอชา ต่อมาในเดือนกุมภาพันธ์ พ.ศ. 2564 เขาต้องพ้นจากตำแหน่งเนื่องจากศาลอาญามีคำพิพากษาจำคุก ในคดีเกี่ยวเนื่องจากการชุมนุมของกลุ่ม กปปส.
วันที่ 29 กันยายน พ.ศ. 2565 เขาดำรงตำแหน่งประธานพรรคไทยภักดี